নাৰাযণ, লীলা জানব কোই
।।ৰাগঃ ধনশ্ৰী।। তালঃ পৰি।।

                                                      ধ্ৰুং।। নাৰায়ণ, লীলা জনাব কোই।
                                                              সনক সনাতন, চিন্তি চতুৰমূহ,
                                                              অধিকহি বিমোহিত হোই।।

                                                      পদ।। কোটি কোটি অণ্ড আৱত যাৱত
                                                              ৰোম ৰন্ধ্ৰ মহ যাৰা।
                                                              সোহি ভূমিভাৰ হৰসি শুৰ শূকৰ
                                                              নৰসিংহ অৱতাৰ।।
                                                              যত দেখা কায়া সুত বিত্ত জায়া
                                                              মায়াকে সব ধন্ধ।।
                                                              হামো যত জীৱ শিৱ তেৰি অংশ
                                                              কাহে ওহি মোহ বন্ধ।।
                                                              শঙ্কৰ কহ প্ৰভু পৰিয়হি লাগো
                                                              মাগোঁ নাহি আন কামা।
                                                              ওহি কৃপা কৰু ৰূপ হৃদয়ে ৰহু
                                                              ৰহু মুহ ভৰি তেৰি নামা।।
বৰগীত
শংকৰদেৱৰ বৰগীত